CELEX: 62020TN0480
Language: el
Date: 2020-07-28 00:00:00
Title: Υπόθεση T-480/20: Προσφυγή της 28ης Ιουλίου 2020 — Hengshi Egypt Fiberglass Fabrics και Jushi Egypt for Fiberglass Industry κατά Επιτροπής

14.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/23
            
         
      Προσφυγή της 28ης Ιουλίου 2020 — Hengshi Egypt Fiberglass Fabrics και Jushi Egypt for Fiberglass Industry κατά Επιτροπής
      (Υπόθεση T-480/20)
      (2020/C 304/27)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Hengshi Egypt Fiberglass Fabrics SAE (Ain Sukhna, Αίγυπτος), Jushi Egypt for Fiberglass Industry SAE (Ain Sukhna) (εκπρόσωποι: B. Servais και V. Crochet, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2020/776 της Επιτροπής, της 12ης Ιουνίου 2020, για την επιβολή οριστικών αντισταθμιστικών δασμών στις εισαγωγές ορισμένων υφασμένων και/ή ραμμένων υφασμάτων από υαλοΐνες καταγωγής Λαϊκής Δημοκρατίας της Κίνας και Αιγύπτου (1) και για την τροποποίηση του εκτελεστικού κανονισμού (ΕΕ) 2020/492 της Επιτροπής για την επιβολή οριστικών δασμών αντιντάμπινγκ στις εισαγωγές ορισμένων υφασμένων και/ή ραμμένων υφασμάτων από υαλοΐνες καταγωγής Λαϊκής Δημοκρατίας της Κίνας και Αιγύπτου, καθόσον αφορά τις προσφεύγουσες·
               
            
                  —
               
               
                  να καταδικάσει στα δικαστικά έξοδα την Επιτροπή και κάθε παρεμβαίνοντα που ενδέχεται να παρέμβει υπέρ αυτής.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν έξι λόγους.
      
                  1.
               
               
                  Με τον πρώτο λόγο προβάλλεται ότι η μεθοδολογία της Επιτροπής για τον υπολογισμό του περιθωρίου επιδότησης των προσφευγουσών παραβιάζει το άρθρο 1, παράγραφος 1, το άρθρο 5, παράγραφος 1, το άρθρο 6, το άρθρο 12, παράγραφος 1, στοιχείο γ', και το άρθρο 24, παράγραφος 1, του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (2).
               
            
                  2.
               
               
                  Με τον δεύτερο λόγο προβάλλεται ότι η απόφαση της Επιτροπής να αντισταθμίσει χρηματοδοτικές εισφορές που χορηγήθηκαν από κινεζικούς δημοσίους οργανισμούς παραβιάζει το άρθρο 2, στοιχεία α' και β', το άρθρο 3, παράγραφος 1, στοιχείο α', και το άρθρο 4, παράγραφοι 2 και 3, του κανονισμού (ΕΕ) 2016/1037.
               
            
                  3.
               
               
                  Με τον τρίτο λόγο προβάλλεται ότι η απόφαση της Επιτροπής σχετικά με την αγορά γεωτεμαχίων από τη Jushi προσβάλλει τα δικαιώματα υπεράσπισης των προσφευγουσών και παραβιάζει το άρθρο 30, καθώς και το άρθρο 3, παράγραφος 2, το άρθρο 5 και το άρθρο 6, στοιχείο δ', του κανονισμού (ΕΕ) 2016/1037.
               
            
                  4.
               
               
                  Με τον τέταρτο λόγο προβάλλεται ότι η απόφαση της Επιτροπής να αντισταθμίσει το καθεστώς επιστροφής εισαγωγικών δασμών όσον αφορά τη Jushi παραβιάζει το άρθρο 3, παράγραφος 1, στοιχείο α', περίπτωση ii, το άρθρο 3, παράγραφος 2, και το άρθρο 5 του κανονισμού (ΕΕ) 2016/1037.
               
            
                  5.
               
               
                  Με τον πέμπτο λόγο προβάλλεται ότι η απόφαση της Επιτροπής να αντισταθμίσει τη φορολογική μεταχείριση της συναλλαγματικής ζημίας παραβιάζει το άρθρο 3, παράγραφος 2, και το άρθρο 4, παράγραφος 2, στοιχείο γ', του κανονισμού (ΕΕ) 2016/1037.
               
            
                  6.
               
               
                  Με τον έκτο λόγο προβάλλεται ότι η μεθοδολογία της Επιτροπής για τον προσδιορισμό του περιθωρίου υποτιμολόγησης όσον αφορά τις προσφεύγουσες παραβιάζει το άρθρο 1, παράγραφος 1, το άρθρο 2, στοιχείο δ', και το άρθρο 8, παράγραφοι 1, 2, και 5, του κανονισμού (ΕΕ) 2016/1037.
               
            
         (1)  ΕΕ 2020, L 189, σ. 1.
      
         (2)  Κανονισμός (ΕΕ) 2016/1037 του Ευρωπαϊκού Κοινοβουλίου και του Συμβουλίου της 8ης Ιουνίου 2016 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (κωδικοποιημένο κείμενο) (ΕΕ 2016, L 176, σ. 55).